Niederurnen - Alemannische Wikipedia

# Niederurnen

### Us der alemannische Wikipedia, der freie Dialäkt-Enzyklopedy

Technische Yschränkung: Dr koräkt Titel wär: »Niderurnä«

Niderurnä isch ä groosses Dorf im Kantuu Glarus. Näbedranne liit Oberurnä wu mit Niderurnä ä gmäinsame Bahnhof het.

## [ändere] Geografi

Di örtlichä Bäch heissed Chlii Linthli, Rauti und Niderurner Dorfbach. Vu de zwii Bäch wo-n-i z' letscht gnännt haa, isch s' Wasser zu 'me Industriekanaal zämegfasst. Mitenand flüüsed si i 'me künschtliche Flussbett i Linthkanal, gad visavii vum Bahnhof Ziägälbrugg. Ä Täil vu Ziägälbrugg gchört au zu Niderurnä. D'r gliichnamig Bahnhof - deet chrüüzet sich d' Hauptachse Züri-Chur und d' Regionalliniä Rapperschwiil-Linthl - liit uf em Gebiet vu d'r Gmäind Schänis im Kantuu Sant Gallä.

## [ändere] Wirtschaft, Vercheer

Vor Allem in Ziägälbrugg und i dä Brunnärä hät sich Industrie aagsidled. Äs git det d' Gwärbzone Brunnärä-Windeggstrass. Bekannt ischt d' Textilfabrigg Fritz und Chaschper Jenni in Ziägälbrugg. Landwirtschaftszonä gits i d'r Ebeni und im Niderurner Täli. Det ufe füehrt ä Luftseilbaan. Niderurnä isch au a-n-äs guet uusbuuts Busnetz aagschlossä.

Vun "http://als.wikipedia.org../../../n/i/e/Niederurnen.html"

Kategori: Ort (Kanton Glarus)

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech